एजाज खान की बढ़ी मुश्किलें, आपत्तिजनक वीडियो के मामले में पहुंचे 14 दिन की न्यायिक हिरासत में  
एजाज खान की बढ़ी मुश्किलें
14  दिन की  न्यायिक हिरासत में
बॉलीवुड प्रोड्यूसर अशोक पंडित ने दर्ज कराई थी शिकायत
बॉलीवुड एक्टर एजाज खान (Ajaz Khan) को विवादित वीडियो बनाने और उसे सोशल मीडिया पर शेयर करने के सिलसिले में 14 दिन की न्यायिक हिरासत में भेज दिया गया है. मीडिया रिपोर्ट्स के मुताबिक एजाज खान (Ajaz Khan) के खिलाफ धर्म के आधार पर विभिन्न समूहों में हिंसा को बढ़ावा देने, आपत्तिजनक वीडियो बनाने और उसे सोशल मीडिया पर शेयर करने लिए मामला दर्ज किया गया है. इतना ही नहीं, एजाज खान (Ajaz Khan) पर लोगों के बीच नफरत पैदा करने की भी शिकायत दर्ज कराई गई है. 
Mumbai: Actor Ajaz Khan sent to judicial custody for 14 days. A case was registered against him for creating/uploading videos with objectionable content promoting enmity between different groups on grounds of religion, & creating hatred among public at large.

बॉलीवुड एक्टर और 'बिग बॉस' से अपनी पहचान बनाने वाले एजाज खान (Ajaz Khan) को बीते गुरुवार मुंबई पुलिस ने गिरफ्तार किया था, इस बात की जानकारी खुद बॉलीवुड प्रोड्यूसर अशोक पंडित (Ashoke Pandit) ने ट्वीट कर दी थी. इसके साथ अशोक पंडित ने उनके खिलाफ दर्ज हुई एफआईआर की फोटो भी अपने सोशल मीडिया पर पोस्ट की थी. एजाज खान की गिरफ्तारी को लेकर किये गए ट्वीट में उन्होंने लिखा, 'एजाज खान को उसके विवादास्पद टिक-टॉक वीडियो के लिए अरेस्ट करने पर आपका धन्यवाद. मैंने एक कंप्लेंट 16 जुलाई को जूहू पुलिस स्टेशन में भी दर्ज करवाई थी. वह समाज के लिए एक खतरा है.'
Thank U @MumbaiPolice for arresting @ajazkhanActor for a controversial #TikTokVideo. I also had filed a complaint at Juhu Police station on 16th July 2019. He is a menace to the society. @siddhanthvm pic.twitter.com/x14mS8rX0B

एजाज खान (Ajaz Khan) के खिलाफ शिकायत दर्ज कराते हुए अशोक पंडित ने उनके लिए कानूनी दंड की मांग की थी, साथ ही उन्हें समाज के लिए भी एक खतरा बताया था. बता दें कि अशोक पंडित के अलावा एक्ट्रेस पायल रोहतगी ने भी एजाज खान के खिलाफ नफरत फैलाने और विवादित चीजों को बढ़ाने को लेकर शिकायत दर्ज कराई थी. अहमदाबाद की रहने वालवी पायल रोहतगी ने वहीं के शाहीबाग पुलिस की साइबर क्राइम ब्रांच में शिकायत दर्ज कराई थी.